CELEX: 62005CJ0069
Language: sl
Date: 2006-01-12
Title: Sodba Sodišča (peti senat) z dne 12. januarja 2006. # Komisija Evropskih skupnosti proti Velikemu vojvodstvu Luksemburg. # Neizpolnitev obveznosti države - Uredba (ES) št. 659/1999 - Državne pomoči v kmetijskem sektorju - Predstavitev letnih poročil med letoma 2000 in 2001 - Smernice za preizkus nacionalnih pomoči. # Zadeva C-69/05.

Sodba Sodišča (peti senat) z dne 12. januarja 2006 – Komisija proti Luksemburgu
      (Zadeva C-69/05)
      „Neizpolnitev obveznosti države – Uredba (ES) št. 659/1999 – Državne pomoči v kmetijskem sektorju – Predstavitev letnih poročil med letoma 2000 in 2001 – Smernice za preizkus nacionalnih pomoči“
      1.                     Državne pomoči – Preizkus, ki ga opravi Komisija – Smernice Komisije, ki so jih sprejele države članice – Prisilen učinek
            (člen 88(1) ES) (Glej točko 9.)
      2.                     Države članice – Obveznost, ki izhaja iz prava Skupnosti – Neizpolnitev obveznosti – Dokaz, ki izhaja iz notranjega prava
            – Nedopustnost (člen 226 ES) (Glej točko 10.)
      3.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Položaj ob izteku
            roka, določenega v obrazloženem mnenju (člen 226 ES) (Glej točko 11.)
      Predmet
      
         
               Neizpolnitev obveznosti države – Nepredložitev pred 1. julijem 2001 in najpozneje pred 30. junijem 2002 letnih poročil o vseh
                  veljavnih shemah državnih pomoči med letoma 2000 in 2001 v kmetijskem sektorju – Člen 88(1) Pogodbe ES in člen 21 Uredbe Sveta
                  (ES) št. 659/1999 o določitvi podrobnih pravil za uporabo člena 93 Pogodbe ES (postal člen 88 Pogodbe ES) (UL L 83, str. 1)
                  – Smernice Skupnosti o državnih pomočeh v kmetijskem sektorju (2000/C/28/02) (UL C 28, str. 2; popravljena različica v UL
                  C 232, str. 19)
               
            Izrek
      
         
                  1)
               
               
                  
               
               
                  	Veliko vojvodstvo Luksemburg s tem, da pred 1. julijem 2001 in najpozneje pred 30. junijem 2002 ni poslalo letnih poročil
                     o vseh veljavnih shemah državnih pomoči med letoma 2000 in 2001 v kmetijskem sektorju, ni izpolnilo obveznosti iz člena 88(1)
                     Pogodbe ES in člena 21 Uredbe Sveta (ES) št. 659/1999 o določitvi podrobnih pravil za uporabo člena [88 ES], kakor se izvaja
                     na podlagi obvestila Komisije z naslovom „Smernice Skupnosti na področju državnih pomoči v kmetijskem sektorju“, objavljenega
                     v Uradnem listu Evropskih Skupnosti 1. februarja 2000.
                  
               
            
         
                  2)
               
               
                  
               
               
                  	Velikemu vojvodstvu Luksemburg se naloži plačilo stroškov.